Diari Oficial de la Generalitat Valenciana


Sumari del DOGV 5443, del 05-02-2007 (2007/84)

ORDE de 21 de desembre de 2006, de la Conselleria de Cultura, Educació i Esport, per la qual s'autoritza l'obertura i funcionament d'un centre de nova creació d'ensenyaments de Música de grau mitjà denominat "Taller de Música Jove" a València.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5443

Data del DOGV
:   05-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/84


Data del document
:   21-12-2006

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * València
    * educació artística
    * centre d'ensenyament
    * música

L'expedient ha sigut iniciat pel representant de l'Associació Música Jove, en sol·licitud d'autorització d'un centre de nova creació d'ensenyaments de Música de grau mitjà denominat "Taller de Música Jove", a València.  
Per Resolució de 28 de març de 2006, de la Direcció General d'Ensenyament, s'aprovà la proposta d'instal·lacions i ús educatiu dels espais reflectits en la documentació tècnica presentada per a obtenir l'autorització com a centre de grau mitjà de Música, ja que complix els requisits que, quant a espais educatius, establix el Reial Decret 389/1992, de 15 d'abril.  
La Direcció Territorial de Cultura, Educació i Esport de València, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir al que se sol·licita.  
Vista la Llei Orgànica 8/1985, de 3 de juliol, Reguladora del Dret a l'Educació, la Llei; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Primer  
Autoritzar l'obertura i funcionament del següent centre docent privat d'ensenyaments de música de grau mitjà:  
Denominació genèrica: Centre Professional de Música  
Denominació específica: Taller de Música Jove  
Titular: Associació Música Jove  
Domicili: c/ Mistral, 22  
Localitat: València  
Província: València  
Codi: 64388013  
Ensenyaments que s'autoritzen:  
- Ensenyaments de Música de grau mitjà de les següents especialitats: Violí, Viola, Violoncel, Contrabaix, Clarinet, Flauta, Oboé, Fagot, Saxofon, Trompeta, Trompa, Trombó, Tuba, Percussió, Piano i Guitarra.  
El centre queda obligat a impartir els ensenyaments professionals previstos en l'article 10 del Decret 151/1993, de 17 d'agost, exigits per a completar els estudis de les especialitats sol·licitades.  
Nombre de llocs escolars:  
- Grau mitjà: 185 llocs escolars  
Segon  
El centre tindrà plenes competències acadèmiques en totes les matèries autoritzades, corresponents al nou sistema educatiu.  
Tercer  
Sense perjudici del que s'establix en l'apartat segon, i en compliment de la disposició addicional 4a del Reial Decret 321/1994, el Centre queda adscrit, a efectes purament administratius, al Conservatori Professional de Música núm. 2 de València, codi número 36221127.  
Quart  
Qualsevol modificació dels termes d'esta orde requerirà la preceptiva autorització de l'administració educativa.  
Quint  
La present autorització entrarà en vigor el mateix dia de la seua firma; no obstant això, els seus efectes s'entendran referits a l'inici del curs acadèmic 2006/2007.  
DISPOSICIÓ ADDICIONAL ÚNICA  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre (BOE núm. 285, de 27 de novembre), de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener (BOE núm. 12, de 14 de gener), i en els articles 10, 14 i 46 de la Llei 29/1998, de 13 de juliol (BOE de 14.07.98), el present acte posa fi a la via administrativa, podent ser recorregut potestativament en reposició o bé cabrà plantejar de forma directa el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 21 de desembre de 2006  
El conseller de Cultura, Educació i Esport  
ALEJANDRO FONT DE MORA TURÓN